ปวดท้องด้านซ้าย ท้องผูก เกล็ดเลือดต่ำ ประจำเดือนผิดปกติ ขนหน้าแข้งดก จะเป็นมะเร็งต่อมหมวกไตไหมค่ะ
สวัสดีค่ะ อาการปวดท้องซ้าย อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดโดยมะเร็งต่อมหมวกไตเป็นโรคที่เจอได้น้อยมากๆ ไม่ใช่โรคที่แพทย์จะนึกถึงอันดับแรกๆในคนไข้ที่มาด้วยปวดท้อง แนะนำพบแพทย์เพื่อตรวจดูอาการ และตรวจร่างกายอีกครั้งค่ะการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด